"SETSWANA PUO TLALELETSO YA BOBEDI MEPHATO 1 – 3 Mo Dikgatong tsa Magareng le tse Dikgolwane, barutwana ba tswelela go tiisa dikgono tsa Go reetsa, Go bua, Go buisa le Go kwala. Mo kgatong e, bontsi jwa bana bo rutiwa ka Puotlaleletso ya Ntlha, e bile ba tshwanetse go e senolelwa go le gantsi. Kgatelelo e kgolo e abelwa go dirisetsa Puotlaleletso ya Ntlha ka maikaelelo a go akanya le go ntsha mabaka. Se, se kgontsha barutwana go aga dikgono tsa maemo a tlhaloganyo ya botlhalefi, tse ba tlhokang go ithuta dirutwa tsa Sejatlhapi le Saense. Ba tshwaragana le ditlhangwa tsa dikwalo le go simolola go aga bokgoni jwa temogo ya bontle le go tshwantsha mo Puotlaleletsong ya bona. Barutwana ba tshwanetse gore fa ba goroga mo Mophato 7, ba bo ba tlhaloganya Puotlaleletso ya Ntlha mabapi le dikgono tsa dikgolagano tsa botho le maemo a tlhaloganyo ya tsa botlhalefi. Le fa go ntse jalo, boammaaruri ke gore barutwana ba le bantsi mo kemong e, ga ba kgone go tlhaeletsana sentle ka Puotlaleletso mo kgatong e. Kgwetlho mo mephatong ya 4-6, ke go tlamela barutwana ka tshegetso/ ba thuswa gape ka yona nako eo ba abelwa kharikhulamo e e ba kgontshang go fitlhelela maemo a a tlhokegang mo Mophatong wa 12. Maemo a tshwanetse gore a nne mo seemong se barutwana ba ka dirisang Puotlaleletso mo maemong a a kwa godimo a go tlhaloganya go ba baakanyetsa go tsweletsa dithuto tse di kwa godimo kgotsa go tsena mo ditirong tse di farologaneng. Maemo a Puotlaleletso ya Bobedi a itlhoma barutwana ba se na kitso epe ya puo fa ba goroga kwa sekolong. Tsepamo mo go tlhagiseng Puotlaleletso ya Bobedi e mo go ageng bokgoni jwa go tlhaloganya le go bua- motheo wa dikgono tsa tlhaeletsano ya dikgolagano tsa botho. Mo mephatong ya 4 -6, barutwana ba simolola go aga kitso ya puo mo motheong o wa tiro ya molomo. Gape ba diragatsa dikgono tsa puo tse ba setseng ba di ithutile mo Puong ya Gae le mo Dipuotlaleletsong Mo Mephatong 7-9, barutwana ba tswelela go tiisa dikgono tsa Go reetsa le Go bua ba ntse ba aga bokgoni jwa bona jwa go buisa le go kwala. Barutwana ba tshwanetse gore fa ba goroga mo mophatong wa 10, ba bo ba kgona go buisana ka Puotlaleletso ya Bobedi ya bona mo maemong a dikgolagano tsa botho le tsa loago. Le fa go ntse jalo, boammaaruri ke gore barutwana ba le bantsi mo kemong e, ga ba kgone go tlhaeletsana sentle ka Puotlaleletso mo kgatong e. Kgwetlho mo mephatong 4-6 ke go tlamela barutwana ba ka tshegetso/thuso gape ka yona nako eo ba abelwa kharikhulamo e e ba kgontshang go fitlhelela maemo a a tlhokegang mo Mephatong e e kwa pele. Maemo a tshwanetse gore a nne mo seemong se barutwana ba ka dirisang Puotlaleletso mo maemong a a kwa godimo a go tlhaloganya go ba baakanyetsa go tsweletsa dithuto tse di kwa godimo kgotsa go tsena mo ditirong tse di farologaneng. 2 1 2 Maikaelelo a Go Ithuta Puotlaleletso ya Bobedi 2 1 2 1 Maikaelelo Kakaretso Kgodiso ya botementsi Botementsi ke sediriswa se se botlhokwa sa kitlano loago,go godisa bongwe le botsalano.Aforika Borwa ke lefatshe la botementsi ka di Puo tsa bosetšhaba di le somenngwe. Ka jalo, go botlhokwa gore barutwana ba ithute di Puotlaleletso go sa le gale. Go na gape le mosola wa kaknto dipatlisiso di supa gore go ithuta di Puotlaleletso go godisa matlhagatlhaga a go akanya. di Puotlaleletso di ithutiwa botoka fa barutwana ba na le maitshetlego a a nonofileng mo Puo Gaeng (HL) ya bone. Puo Gae e nna motheo wa go ithuta di Puotlaleletso mo tirisong. Fa barutwana ba simolola go ithuta Puo Tlaletso mo mophatong wa ntlha, e ka nna ka boemo jwa Puo Tlaletso ya Ntlha (FAL) kgotsa Puo Tlaletso ya Bobedi, ba tshwanetse go bopa maitshetlego a a nonofileng a tiro molomo le kgatiso mo di Puong tse. Ba tlhoka go utlwa tiriso ya Puo e e bonolo e e buiwang e ba ka e tlhaloganyang. Go reetsa morutabana go tlotla le go buisa dikgang go tswa go Dibuka kgolo ke mokgwa o o siameng wa go dira se; go neela diteng tse di nang le bokao go godisa tlotlofoko e bile gape go thusa kgodiso ya temogo e e itlelang fela ya Puo. Fa go tlhaloganya ga barutwana go gola, ba tlhoka ditšhono di le dintsi go reetsa le go bua Puo ka ditsela tse di bonolo. Ba tlhoka ditšhono tsa go kopanela ka lebaka, sekao: mo dikgatong tsa tshimologo se se ka tsaya mokgwa wa go tsibogela ditaelo ka Puo e e totilweng. 10 PEGELO YA PHOLISI YA KHARIKHULAMO LE TLHATLHOBO"